ऋषि नगर के घरों में खराब पानी की सप्लाई पर लोगों में रोष
ऋषिनगर में रविवार को गंदा पानी सप्लाई हुआ। लोगों का कहना है कि पहले कम पानी रहा था, मगर अब गंदे पानी की सप्लाई ने परेशानी बढ़ा दी है। स्थानीय लोगों ने नाराजगी जताते हुए कहा कि जनस्वास्थ्य विभाग जल्द ही साफ पानी की आपूर्ति नहीं करेगा तो उच्चाधिकारियों से मिलेंगे। दूसरी ओर, विभागीय अधिकारियों ने गंदे पानी की सप्लाई से साफ इनकार किया है।
कॉलोनी में रोजाना सुबह के वक्त जब सप्लाई का पानी आया तो पहले तो लोग अंधेरे के कारण नहीं समझ पाए, लेकिन जब उन्हें गंदे पानी की सप्लाई की जानकारी हुई तो लोग नाराज हो गए। स्थानीय निवासी रेशमा देवी का आरोप है कि कुछ दिन पहले पानी कम रहा था, लेकिन अब तो घरों में काला पानी ही सप्लाई किया जा रहा है। हालांकि शुरुआत में कुछ देर के लिए पानी गंदा आया था, फिर बाद में साफ पानी आने लगा था। स्थानीय निवासी प्रियंका, चमेली और कांता का कहना है कि जनस्वास्थ्य विभाग के अधिकारी गंदा पानी आने से कहीं इनकार कर दें, इसलिए बोतल बर्तनों में कई घरों में पानी रख लिया है।
मेंटेंनेंसके कारण भी हो सकती है दिक्कत
महावीरकॉलोनी स्थित जलघर में तीन फिल्टर हैं। इनमें से दो मिलियन गैलन प्रति दिन की क्षमता वाले एक फिल्टर पर मेंटीनेंस का कार्य चल रहा है। विभागीय अधिकारियों का कहना है कि जल्द ही फिल्टर का काम करा लिया जाएगा। ऐसे में दो फिल्टरों से ही शहर में पानी सप्लाई हो रही है। मेंटीनेंस का कार्य पूरा होते ही शहर में क्षमता के मुताबिक पानी की सप्लाई होने लगेगी।
^महावीर कॉलोनी के जलघर से पूरी तरफ से साफ पानी सप्लाई हो रहा है। यदि किसी कॉलोनी में गंदा पानी सप्लाई हुआ तो इसकी मुझे जानकारी नहीं है।\\\'\\\' सुनीलकुमार, जेई, जनस्वास्थ्य विभाग।
hin_Deva hin_Deva hin_Deva hin_Deva hin_Deva hin_Deva